### Beslutning

Joachim Hansen, Christian Jørgensen og Holger Brandt kunne tiltræde indstillingen i overensstemmelse med Magistratens anbefaling.

 Robert Mortensen tog forbehold med særligt fokus på, at Børn og Unge samt Kultur og Borgerservice bliver inddraget i udarbejdelsen af en plan for lokalområdet, hvor faciliteter som gymnastiksale og idrætshaller tænkes ind i bybilledet. Venstre ønsker også en budgetmodel, som skal sikre, at idrætsfaciliteterne bygges og renoveres, når der er behov for det. Endelig ønsker Venstre, at der kommer fokus på trafikken med de mange nye boliger, der kommer i området, og en dermed øget trafikmængde.

 Ragnhild Klausen, Arne Mogensen og Gunner Olsen var forhindrede i at deltage i udvalgets behandling af sagen.

Endelig vedtagelse af forslag til Udviklingsplan for det nye brokvarter ved Lars Lauridsen.

### Resumé

Der er udarbejdet forslag til udviklingsplan for et nyt bykvarter, som strækker sig fra [adresse] i øst til [adresse] i vest. Dette omtales som det nye brokvarter.

 Udviklingsplanen tager udgangspunkt i en vision med fem grundlæggende kvaliteter:
 ·         Byen i byen
 ·         Byliv. Byrum. Bygninger
 ·         Blandet by med børn
 ·         Byen med trafiknerve
 ·         Naturnær storby

 Planen skal danne rammen for den fremtidige udvikling i området. Den skal være et redskab til dialog med udviklere i området og danne grundlag for udarbejdelsen af kommuneplantillæg og lokalplaner.

 Der har i tilblivelsen af planen været en bred dialog med interessenter i området. Denne dialog fortsætter efter vedtagelsen af udviklingsplanen for at sikre inddragelse i den videre udbygning af kvarteret samt etablering af fællesarealer/-funktioner i området.

 Udviklingsplanen har været offentligt fremlagt i perioden fra den 13. januar til den 10. marts 2017. Der er indkommet 2 bemærkninger – fra [adresse] med bemærkninger til etagehøjden, stier og trafikale forhold samt fra en privat person med ønske om letbane.

### Indstilling

At 1) forslag til udviklingsplan for det nye brokvarter vedtages endeligt med de ændringer, der fremgår af indstillingens punkt 5.3.

 At 2) bemærkninger indkommet under den offentlige høring af forslaget besvares som angivet under indstillingens afsnit punkt 5.2 og vedlagte bilag 3.

### Sagens forløb

19-10-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-10-2017 Magistraten
Fremsendes til [adresse] Byråd med bemærkning, at Magistraten i mødet den 23. oktober 2017 anbefaler, at byrådet tiltræder Magistratsafdelingen for Teknik og Miljøs indstilling af 29. september 2017.

 Agnete Lund tog forbehold.
 01-11-2017 [adresse]
Fremsendes til Teknisk Udvalg til behandling i henhold til beslutning i byrådets møde den 1. november 2017.
 06-11-2017 Teknisk Udvalg
Joachim Hansen, Christian Jørgensen og Holger Brandt kunne tiltræde indstillingen i overensstemmelse med Magistratens anbefaling.

 Robert Mortensen tog forbehold med særligt fokus på, at Børn og Unge samt Kultur og Borgerservice bliver inddraget i udarbejdelsen af en plan for lokalområdet, hvor faciliteter som gymnastiksale og idrætshaller tænkes ind i bybilledet. Venstre ønsker også en budgetmodel, som skal sikre, at idrætsfaciliteterne bygges og renoveres, når der er behov for det. Endelig ønsker Venstre, at der kommer fokus på trafikken med de mange nye boliger, der kommer i området, og en dermed øget trafikmængde.

 Ragnhild Klausen, Arne Mogensen og Gunner Olsen var forhindrede i at deltage i udvalgets behandling af sagen.
 15-11-2017 [adresse]
Beslutning ikke frigivet